વારે તહેવારે આપણે હેરસ્ટાઇલ બદલવાનું વિચારતાં હોઇએ છીએ. અને ઘણીવાર કર્લી અને સ્ટ્રેઇટ વાળ કરાવીને એ સપનું પુરું પણ કરીએ છીએ. જેને માટે કેટલીય હેર ટ્રીટમેન્ટ અત્યારે અવેઇલેબલ પણ છે. હેરસ્ટાઇલિંગ ટ્રેંડમાં સ્મૂધનિંગ, સ્ટ્રેટનિંગ વધુ ઇન ફેશન છે. અને કેમ નહીં, આખરે સીધા સીલ્કી હેર કોને ન ગમે. ક્યારેક સવાલ થાય કે આપણે તો કેમિકલ ટ્રીટમેન્ટ કરાવીએ છીએ પણ પહેલાંના સમયમાં તો કોઇ આવી ટ્રીટમેન્ટ ન હતી. તો ત્યારે હેર સ્ટ્રેઇટ કરવા માટે લોકો શું કરતાં હશે. આ સવાલનો જવાબ છે તો ખરો જ કારણ કે કેટલીય એવા ઘરેલુ ઉપચાર છે જેનાથી વાળ સીધા કરી શકાય છે. સ્ટ્રેઇટનિંગની ટ્રીટમેન્ટ હોય કે સ્મૂધનીંગ. આ બધી ટ્રીટમેન્ટ માટે આપણે જે કેમિકલ વાપરીએ છીએ તે હાનિકારક હોય છે. એટલે અફકોર્સ વાળને નુકસાન થવાનુ જોખમ તો માથે લટકતી તલવારની જેમ ઉભુ જ હોય છે. પણ બીજી તરફ ઘરેલુ નુસ્ખા વાપરીએ તો તેનાથી ફાયદો થાય કે નહીં, પણ કોઇ નુકસાન તો નથી જ થતું. દરેકના વાળનું સ્ટ્રક્ચર અલગ હોય છે. એટલે કયા પદાર્થની તમારા વાળ પર સૌથી વધુ અસર થઇ એ જોવું પડે છે. પણ એ બધામાં પણ કેટલાક એવા કીમીયા તો છે જ બધા પ્રકારના વાળ પર અસર કરે છે.